
І. ЦЕЛ И ЗАДАЧИ НА УЧЕБНАТА ДИСЦИПЛИНА “ХАРАКТЕРНИ ТАНЦИ”


Характерните танци се изучават като самостоятелна учебна дисциплина  от учениците от специалност „Класически танц”. В учебната програма са включени движения на станка, основни елементи на народните танци и техните сценични разновидности. Една от най-отговорните задачи на учебната дисциплина “Характерни танци” е развитието у учениците на артистичност, танцувалност, изразителност и чувство за стил. В класическото балетно наследство, както и в съвременните постановки има цели фрагменти от характерни танци. За да могат да усвоят точно и прецизно маниера и стила на тези танци, учениците трябва да изучават системно и методично тази учебна дисциплина.

ІІ. МЕТОДИЧЕСКИ УКАЗАНИЯ


Методиката на характерните танци е тясно свързана с методиката на класическия танц. Движенията на СТАНКА са взети от класическия екзерсис, но със специфичните особености за този вид танци. В характерния урок постановката на корпуса, главата, позициите на ръцете и краката са по-разнообразни, съобразени с различните стилове. Особено внимание се обръща на музикалния съпровод, който по ритъм, темпо и характер трябва да съответства на изпълняваното движение.

ІІІ. ОБЕМ И СЪДЪРЖАНИЕ НА УЧЕБНАТА ДИСЦИПЛИНА


Курсът на обучение е разпределен за две учебни години. Първите две години момичета и момчета се обучават поотделно. В началните класове 1/3 от урока се отделя на движенията на станка. В следващите класове времетраенето на урока в средата на залата се увеличава, като се въвеждат “етюди” - съчетания на няколко движения в комбинации. В последните две години на обучение се изучават фрагменти и цели танци от класическия балетен репертоар.

ІV. СТРУКТУРА НА ДИСЦИПЛИНАТА:
Хорариум: 

IX клас – 36 седмици Х 1ч. =  36 часа годишно

X клас – 36 седмици Х 1ч. =  36 часа годишно

ХІ клас – 36 седмици  Х 2час = 72 часа годишно.

ХІІ клас – 29 седмици Х 2час = 58 часа годишно.

V. РАЗПРЕДЕЛЕНИЕ НА УЧЕБНИЯ МАТЕРИАЛ
ПЪРВА УЧЕБНА ГОДИНА – ХI КЛАС – 72 часа годишно
След материалът, преподаван в девети и десети клас по учебния предмет „Характерен танц“ в Национално училище за танцово изкуство – град София като часове от Раздел В – факултативни учебни часове, в единадесети клас движенията на станка се усложняват, като паузите се премахват и темпото се ускорява. На средата на залата започва изучаването на движения по двойки. Продължава изучаването на руски народни танци, на полски, унгарски, италиански и испански сценични танци. Включват се елементи на украински народни танци, полски краковяк и унгарски чардаш.
ДВИЖЕНИЯ НА СТАНКАТА

1.  Клякане (plies):



а) по ІV паралелна позиция с половин обръщане към или от станката.

2.  Каверялка.

3.  Малки изхвърляния на крака (battements tendus jetes):

a)  balancoir с хлъзгане на опорния крак.

4.  Rond de jambe - “осморка”.

5.  Подготовка за верьовачка:



а) в отворено положение със скок;



б) с обръщане от отворено и затворено положение и обратно на полупалци и със скок.


6. Отваряне на работещия крак на 90 с едновременни удари на опорна пета в приклякане (battements developpes):



а) рязко, с дълбоко приклякане на опорния крак - мъжко;



б) рязко, със скок и свиване на опорния крак.

7.  Движения с отпуснато стъпало (flic-flas):

a)  doublle flic;

б) “ветрило” със скок


8. Големи изхвърляния на крака (grands battements jetes) с кръгови движения на работещия крак

9.  Движения с обръщане на стъпалото (pas fortille):


а) единично със скок



б) двойно със скок;



в) единично с удар на работещото стъпало и със скок.

г) двойно с удар на работещото стъпало и със скок.
10.  Револтад с единичен скок.

11.  Голубец - удар на петите една в друга:



а) голям (висок) голубец със скок.

12.  Присядка със скок.

РУСКИ НАРОДЕН ТАНЦ


1. Дробни причуквания по І паралелна позиция с прихлъзване.

2.  Руски ключ - троен.

3.  Мъжки ключ с хлопушки.

4.  Полуприсядки:



а) с кавирялка;



б) с отваряне по ІІ затворена и ІІ отворена позиции

5.  Дълбоки присядки - “ползунок”.

6. Скок - с разтваряне на краката рязко на 90 с опънати колене и падиомии.

ПОЛСКИ СЦЕНИЧЕН ТАНЦ - МАЗУРКА

1.  Отбиване - с придвижване назад.

2.  Подготовка за въртене по двойки.

3.  Въртене тип “soutenu”.

4. Dos a dos - смяна на местата с валсообразно движение.

5.  Отпускане на коляно - мъжко.

6.  Обертас - мъжко.

УНГАРСКИ СЦЕНИЧЕН ТАНЦ 


1. Ключ:



а) усложнен - двоен с обръщане.

2.  Ходове:



а) ІV вид (с ключ).

3.  Голубец:



а) с престъпване (притоп);



б) кабриол на 45.

4.  Подготовка за въртене по двойки.

5.  Отпускане на коляно със скок (мъжко).

6.  Dos a dos - смяна на местата при различни движения.

ИТАЛИАНСКИ СЦЕНИЧЕН ТАНЦ - ТАРАНТЕЛА

1.  Balancoir с хлъзгане на опорния крак. 

2.  “Ветрило”.

3.  Обръщания и въртения.



а) pas glissade en tournant по диагонал и по кръг.

ИСПАНСКИ СЦЕНИЧЕН ТАНЦ

1.  Движения на ръцете в положение на коляно.

2.  Pas balance:


а) на полупалци;



б) със скок;



в) в croise.

3.  Pas glissade.

4.  Pas de basque c rond.
5.  Отпускане на коляно със скок.

6.  Скок - sissonne ouverte.
УКРАИНСКИ НАРОДЕН ТАНЦ

1.  Положения на краката.

2.  Положения на ръцете.

3.  Ходове:



а) “бигунец”;



б) “дорижка проста” (припадание);



в) “дорижка плетена”;



г) ход назад

4.  Движения на място:



а) “притопи”;



б) “вихилясник”;



в) “угинание”;



г) верьовачка.

5.  Скокове:



а) “тинок”;



б) малък голубец.

6.  Присядки:



а) с изнасяне на единия крак встрани във въздуха;



б) с изнасяне на двата крака встрани на пети в пода;



в) със свиване на единия крак пред коляното на другия крак.

ПОЛСКИ НАРОДЕН ТАНЦ - КРАКОВЯК

1.  Положения на краката.

2.  Положения на ръцете.

3.  Притопи:



а) прескок от единия на другия крак;



б) прескок от единия на другия крак с престъпване.

4.  Ключ:



а) единичен;



б) двоен.

5.  Ходове:



а) “цвал” (галоп) с хлъзгане;



б) “цвал” (галоп) с подскок.

6.  “Кшесане”.

7.  Голубец:



а) по пода;



б) със скок и издигане на крака на 35.

8.  Balance - голубец.

УНГАРСКИ НАРОДЕН ТАНЦ - ЧАРДАШ

1.  Положения на краката.

2.  Положения на ръцете.

3.  Ходове:



а) “единичен чардаш”;



б) “двоен чардаш”;



в) на пети;



г) “чардаш” с обръщане;



д) “кръстосан” ход.

4.  Ключ:



а) по І затворена позиция;



б) по ІІ затворена позиция;



в) “боказо”.I
ВТОРА УЧЕБНА ГОДИНА – ХІI КЛАС – 58 часа годишно

Завършва изучаването на движенията на станка. Продължава усвояването на нови елементи на средата на залата. Вниманието се насочва към индивидуалното творческо развитие на учениците. Започва изучаването на цигански сценичен танц.

ДВИЖЕНИЯ НА СТАНКА


1. Rond de jambe par terre с едновременно дълбоко присядане на опорния крак.

2.  Големи изхвърляния на крака grands battements jetes “ножици”.

3.  Револтад с двоен скок.

ПОЛСКИ СЦЕНИЧЕН ТАНЦ - МАЗУРКА

1.  Въртения по двойки:



а) въртене с “ключ”;



б) въртене с “голубец”.

2.  Обертас по двойки.

УНГАРСКИ СЦЕНИЧЕН ТАНЦ

1.  Ходове:



а) V вид (с кабриол);



б) VІ вид (със скок).

2.  Saut de basque.

3.  Въртене по двойки с различни положения на ръцете.

ИСПАНСКИ СЦЕНИЧЕН ТАНЦ

1.  Отпускане на колене:



а) с обръщане (мъжко);



б) с придвижване без изправяне от дълбоко приклякане (мъжко).

2.  Renverce.

3.  Saut de basque.
УКРАИНСКИ НАРОДЕН ТАНЦ

1.  Скокове:



а) “голям тинок” (мъжко);



б) “разножка” във въздуха;



в) “голям голубец”.

2.  Присядка:


а) “ползунок”;


б) “метелочка”;


в) “мелница”;


г) “подсечка”.

ПОЛСКИ НАРОДЕН ТАНЦ - КРАКОВЯК

1.  Ходове:

a)  pas de basque;

б) “кръстосан” (женски”.

2.  Скок (мъжки).

3.  Пренасяне на момичето.

УНГАРСКИ НАРОДЕН ТАНЦ - ЧАРДАШ

1.  Ход “чардаш” по двойки.

2.  Въртене по двойки.

3.  Пренасяне на момичето.

4.  Хлопки и хлопушки в чист вид и в комбинации:


а) пляскане с ръце;

б) удар с длан по бедро;


в) удар с длан по пищял;


г) удар с длан по пета.

ЦИГАНСКИ СЦЕНИЧЕН ТАНЦ

1.  Положения на краката.

2.  Положения на ръцете.

3.  Движения на китки, ръце и рамене.

4.  Ходове:


а) с обикновен битов шаг;


б) на полупалци и с удар на стъпалото в пода;


в) с придвижване назад;


г) женски


д) с рязко обръщане на двата крака от първа затворена в пета отворена позиция

5.  Чечотки - мазване на стъпалото по пода:



а) flic-flac по І паралелна позиция;



б) doublle flic със скок;


6. Saut de basque.

7. Прегъване на корпуса (женско).


Изучаване на фрагменти и цели танци от балетния репертоар по преценка на педагога:

1. Испански и цигански танци от балета „Дон Кихот” – музика Л. Минкус

2. Испански танц от балета „Лебедово езеро” – музика П. Чайковски

3. Вариация на Айша от балета „Гаяне” – музика А. Хачатурян

4. Танци на испански, руски, индийски и китайски кукли от балета „Лешникотрошачката” – музика П. Чайковски

5. Цигански танц от балета „Каменното цвете” – музика С. Прокофиев
Учебната програма е по учебния план от 2020 г. 

Изготвена от Бонка Матова, адаптирана от Риолина Топалова- художествен ръководител и преподавател специалност „Класически танц“ НУТИ – София.

